জাজের দাবি করা ছবির প্রযোজক আনিসুর রহমানের সাথে যোগযোগ করা হলে জাতীয় চলচ্চিত্র পুরস্কারের কথা শুনে তিনি বিস্মিত হন। এর কারণ তিনি জানেনই না তাঁর প্রযোজিত ছবি দুটি ক্যাটাগরিতে জাতীয় পুরস্কার ঘরে তুলতে যাচ্ছে। হাবিবের বিষয়টি নিয়ে জানতে চাইলে আনিসুর রহমান বলেন, ‘আমি এই ছবির প্রযোজক ঠিক আছে, কিন্তু আমি শুধু টাকা দিয়েছি, অন্য কিছু বলতে পারব না। এই সিনেমার সব কিছুই করেছে জাজ মাল্টিমিডিয়া। আমি একেবারেই নতুন প্রযোজক, যে কারণে এসবের অনেক কিছুই বুঝি না আমি। আর আমার জানা মতে হাবিব ছবিতে কাজ করেছেন। কিন্তু কেন উনি এখন বিষয়টি অস্বীকার করছেন আমি তা বলতে পারবো না। আমি আপনাদের কাছেই জানলাম আমার ছবি জাতীয় পুরস্কার পেয়েছে। আমি জাজ মাল্টিমিডিয়ার সাথে বসব, তারপর আমি এই বিষয়ে বিস্তারিত বলতে পারব।’